Valmieras Kultūras centrs

Dainas Domašūtes meistarnīca "Zīmē viegli"
2022-12-21 17:30 - 19:00 (Europe/Helsinki) | Valmieras pagasta kultūras nams
21. decembrī plkst. 17.30 Valmieras pagasta kultūras namā Dainas Domašūtes meistarnīca “Zīmē viegli”.
Ieeja: EUR 5 (biļetes pasākuma norises vietā)

Pūtēju orķestra "Signāls" Ziemassvētku koncerts "Prieks pasaulei"
2022-12-21 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
21. decembrī plkst.19.00 Valmieras Kultūras centrā notiks pūtēju orķestra “Signāls” Ziemassvētku koncerts “Prieks pasaulei” . Georga Frīdriha Hendeļa dziesma “Prieks pasaulei” ievadīs koncertu, kurā skaistākās Ziemassvētku dziesmas atskaņos pūtēju orķestris “Signāls” un viņu draugi. Ieeja bez maksas, iepriekš saņemot ieejas karti Valmieras Kultūras centra kasē.

Riharda Saules Ziemassvētku ieskaņas koncerts "Ziemas stāsti"
2022-12-22 18:00 - 19:00 | Rubenes baznīca
Uz Ziemassvētku ieskaņas koncertu “Ziemas stāsti” 22. decembrī plkst. 18.00 Rubenes baznīcā aicina Rihards Saule. Koncertā skanēs latviešu komponistu – Zigmara Liepiņa, Mārtiņa Brauna, Raimonda Paula un citu – dziesmu aranžijas, kā arī Riharda Saules oriģinālmūzika. Katrs skaņdarbs tiek veidots kā stāsts – ar savu prologu jeb ievadtekstu, ļaujot klausītājiem atklāt katras dziesmas vai skaņdarba dziļāko jēgu, kā arī izjust dziesmas vēstījumu caur jaunām emocijām. Ieeja par ziedojumiem.

Kamerkora "Kaķi" Ziemassvētku koncerts
2022-12-22 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Jaunai gaismai un cerībai būs kamerkora „Kaķi” šāgada Ziemassvētku koncerts 22.decembrī plkst. 19.00 Valmieras Kultūras centrā. Jau tradicionāla dāvana visiem tuvu un tālu dzīvojošiem bez ieejas maksas koncertā (iepriekš saņemot ieejas karti Valmieras Kultūras centra kasē). Jo vai var būt Ziemassvētki bez dziesmām? Nevar. Un arī bez draugiem ne. Kādiem? To citādi neuzzināsit, kā atkal satiekoties.

Jauniešu kora "Skan" koncerts "Man Ziemassvētki"
2022-12-23 19:00 - 20:15 | Valmieras Sv. Sīmaņa baznīca
23. decembrī plkst. 19.00 uz koncertu “Man Ziemassvētki” Valmieras Sv. Sīmaņa baznīcā ielūdz jauniešu koris “Skan” (mākslinieciskā vadītāja Irēna Zelča, diriģents Rūdolfs Bērtiņš).
Koncertā kopā ar kori “Skan”, solistiem Agnesi Pauniņu, Jāni Kurševu, Mariusu Grenci, Sabīni Bērziņu, Samantu Markus, Aleksandru Aleksi Tuņķeli, Brass.EDU pūtēju kvartetu (Kārlis Rērihs, Edgars Bārzdiņš, Edgars Švembergs, Lauris Zvejnieks), Ernestu Mediņu (sitaminstrumenti) un ērģelnieci Līgu Ivāni, īpašo Ziemassvētku stāstu izstāstīs Mārtiņš Meiers.
Koncerta pirmajā daļā skanēs Ziemassvētku melodijas, populāras un mazāk zināmas dziesmas Valta Pūces aranžijās pūtēju kvartetam, sitaminstrumentiem, ērģelēm, korim un solistiem, savukārt koncerta otrajā daļā varēs izdziedāties visi klausītāji, kopā dziedot pazīstamas un mīļas dziesmas Ziemassvētku noskaņās.
Koncerta mākslinieciskais vadītājs Rūdolfs Bērtiņš pastāstīja: “”Man Ziemassvētki” būs eksperimentāla skaņu spēle un noskaņu virtene baznīcas velvēs. Iespēja sajust vienam otru, saklausīt sevi, sadzirdēt. Baznīcā smaržos pēc koristu pašceptām piparkūkām, sirdis piepildīs sajūtu radītais siltums un dvēselē iemirdzēsies prieks.”
Ieeja par ziedojumiem.

Ziemassvētku pasākums Valmieras novada senioriem
2022-12-26 15:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
26. decembrī plkst. 15.00 Valmieras Kultūras centrā norisināsies Ziemassvētku pasākums Valmieras novada senioriem. Īpašā muzikālā koncertprogrammā apvienojušies četri teātru tenori – Mārtiņš Brūveris, Emīls Kivlenieks, Artūrs Zvirbulis, Kristians Kareļins, kuri kopā ar instrumentālo grupu Anatolija Livčas vadībā priecēs koncerta apmeklētājus ar skaistākajām Ziemassvētku dziesmām. Pasākuma otrajā daļā būs lustīga balle ar grupu “Blēži”. Ja ir vēlēšanās, uz balli var ņemt līdzi groziņu ar uzkodām – būs iespēja sēdēt pie galdiņiem. Ieeja bez maksas, saņemot ieejas karti Valmieras Kultūras centra kasē.

"ZIEMASSVĒTKU KONCERTS". Zigfrīds Muktupāvels, Sonora Vaice, Uģis Roze
2022-12-27 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Laiks, kad ziemas vēji rāmi virpuļo kopā ar sniegpārslām valša ritmā… Kad pasaule sadodas rokās, lai zeme rastu mieru un cilvēku prāti grieztos uz labo… Kad katra dzīva cilvēka sirds veras Gaismai un Mīlestībai… Ir Ziemassvētki.
Gada skaistākie svētki ar pasaulslavenu komponistu un latviešu autoru iemīļotākajām Ziemassvētku dziesmām jaunā koncertprogrammā savedusi kopā trīs izcilus solistus – Sonoru Vaici, Zigfrīdu Muktupāvelu un Uģi Rozi. Elegance, dzirkstošs prieks un brīnišķīga mūzika pāri visam – kā mierinājums, kā cerību un jaunus spēkus dodošs sākums.
Koncerta pirmajā daļā skanēs gan tradicionālās Ziemassvētku melodijas, gan pasaules hiti un klasikas pērles, gan Imanta Kalniņa, Raimonda Paula, Valta Pūces un citu latviešu komponistu Ziemassvētku tematikai veltītās dziesmas, savukārt koncerta otrajā daļā dzirdēsim komponista Jāņa Lūsēna ziemas noskaņu melodijas (“Nakts”, “Šai svētā naktī”, “Mazu bridi pirms”, “Ziemassvētku zvaigzne”, “Ir klusa nakts”, “Maza, zila zīlīte”, “Ir daudz pie debesīm zvaigžņu” u.c), kuras jau iemantojušas klausītāju mīlestību daudzu gadu garumā, kā arī vairāku jaunu dziesmu pirmatskaņojumi.
Pie taustiņiem – Jānis Lūsēns, ģitāra – Aivars Gudrais, pie basa – Jānis Lūsēns jun., sitaminstrumenti – Harijs Gūtmanis.

Jaungada sagaidīšana ar Edgaru Žukovski un grupu "Papīra lidmašīnas"
2022-12-31 22:00 - 2023-01-01 03:00 | Valmieras Kultūras centra lielā zāle, Rīgas iela 10, Valmiera, Latvija
31.decembrī no plkst. 22.00 aicinām uz Jaungada sagaidīšanu Valmieras Kultūras centrā – izklaidējoša programma ar vakara vadītāju Edgaru Žukovski un lustīga balle ar grupu “Papīra lidmašīnas”. Pasākums notiks pie galdiņiem, līdzi aicinām ņemt groziņu. Biļetes: pie galdiņa 15 EUR, ieejas biļete 10 EUR. Biļetes – “Biļešu paradīzē”.

Rokopera "Mauglis"
2023-01-07 08:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
Rokopera “Mauglis” ir vērienīgākais muzikālais iestudējums bērniem un jauniešiem, kas tapis pēdējo gadu laikā. Tas ir 1982. gadā Jaunatnes teātrī tapušās izrādes jauniestudējums, kas savu pirmizrādi piedzīvoja 2021. gada oktobrī un kļuva par pēdējo pasākumu, kurā piedalījās Mārtiņš Brauns pirms došanās Mūžībā. 2022. gada izrādes būs veltītas komponista atcerei.
Lomās: Igors Siliņš, Kārlis Tols, Rūdolfs Juris Trēziņš, Sanita Misika, Aija Dzērve, Juris Vizbulis, Edgars Lipors, Māris Skrodis, Jānis Skanis, Jēkabs Reinis, Juris Millers, Anatolijs Kreipāns, Elīna Bojarkina, Rihards Zelezņevs un Jānis Kirmuška. Izrādē piedalās tautas deju ansamblis “Dzintariņš” un mūziķu grupa.
Režisors Jānis Mūrnieks, horeogrāfe – Sanita Misika, horeogrāfes asistents Aleksejs Anisena (Baltkrievija), vokālā pedagoģe Ieva Sutugova, kostīmu māksliniece un scenogrāfe Līnda Oše, aranžētājs Kristaps Krievkalns, producents Juris Millers.
Latvijas Pasākumu foruma Izcilības balvas žūrija atzina rokoperu “Mauglis” par 2021. gada izcilāko kultūras pasākumu, bet uzņēmums “Biļešu paradīze” tā veidotājiem pasniedza speciālbalvu par online vidē visvairāk skatīto kultūras pasākumu.

Getisburgas koledžas simfoniskā orķestra koncerts “Divas pasaules pasaulē: Amerika un Eiropa”
2023-01-10 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Getisburgas koledžas simfoniskā orķestra koncerti Latvijā – “Divas pasaules pasaulē: Amerika un Eiropa”
Getisburgas koledžas Sandermana mūzikas konservatorijas simfoniskais orķestris (The Gettysburg College Sunderman Conservatory Symphony Orchestra) un Sandermana mūzikas konservatorijas pūtēju orķestra koncerts (The Sunderman Conservatory Wind Symphony) aicina uz diviem bezmaksas koncertiem Rīgā un Valmierā.
Daudzpusīgajā koncertprogrammā klausītāji varēs atpazīt gan jau zināmos Eiropas komponistus Klodu Debisī un Otorīno Respīgi skaņdarbu pārlikumus pūtēju orķestrim, gan arī iepazīt ASV krāšņo mūzikas paleti, kurā klasiskie militārie marši būs ciešā sazobē ar latīņamerikānisko un džezisko muzikālo šķautni.
Koncerti notiks 8. janvārī Rīgā, Lielajā ģildē un 10. janvārī plkst. 19.00 Valmierā, Valmieras Kultūras centrā.
Ielūgumi – bez maksas “Biļešu Paradīzes” kasēs.

Viestura Kairiša spēlfilma "Janvāris"
2023-01-11 18:00 - 19:30 | Kocēnu kultūras nams, Alejas iela 3, Kocēni
11. janvārī plkst. 18.00 Kocēnu Kultūras namā tiks demonstrēta Viestura Kairiša spēlfilma “Janvāris”.
1991. gada janvāris. Pēc skolas beigšanas Jazis nevar izlemt, kā dzīvot tālāk. Draud iesaukšana Padomju armijā, veidojas pirmās nopietnās attiecības. 90. gadu sākuma bohēma, paaudzes protests. Latvijā tikmēr turpinās cīņa par valsts neatkarību, padomju milicijas speciālo uzdevumu vienības OMON draud apstādināt baltiešu brīvības cīņu, Rīgā sāk būvēt barikādes. Filmas jaunie varoņi ir tālu no jebkādas politiskās dzīves, taču apstākļi viņus ierauj notikumu epicentrā un liek izdarīt izvēli.
“Janvāris” ir vēsturiska un autobiogrāfiska ekskursija barikāžu laikā par jauniem kinematogrāfistiem, kuri tiek ierauti Rīgā notiekošajos 1991. gada janvāra politiskajos notikumos.
Režisors: Viesturs Kairišs
Aktieri: Imants Strads, Sandis Runge, Baiba Broka, Artūrs Skrastiņš, Lauris Dzelzītis, Kārlis Arnolds Avots, Alise Dzene, Kaspars Dumburs, Juhans Ulfsaks, Alekss Kazanavičs.
Ieeja: 3 EUR. Biļetes varēs iegādāties pasākuma norises vietā.

Blomes amatierteātra izrāde "Jūlijs"
2023-01-14 17:00 - 18:00 | Valmieras pagasta kultūras nams
14. janvārī plkst. 17.00 Valmieras pagasta kultūras namā norisināsies Blomes amatierteātra izrāde “Jūlijs” (režisore Gita Skadiņa).
Blomes amatierteātra aktieri aicina kopā doties ceļojumā, uz brīdi nokļūstot gan vējainajā Kurzemes jūrmalā, gan arī spožajā un vilinošajā Rīgā starpkaru periodā.
Ieeja bez maksas.

Barikāžu laika atceres pasākums Kocēnos
2023-01-20 12:00 - 12:30 | Kokmuižas pils kompleksā
janvārī plkst. 12.00 Kokmuižas pils parterā Barikāžu laika atceres pasākums.

1991. gada barikāžu aizstāvju atceres pasākums
2023-01-20 15:00 - 15:30 | Barikāžu piemiņas akmens
2023. gada janvārī aprit 32 gadi, kopš 1991. gada janvāra barikādēm, kad Latvijas neatkarības atbalstītāji aizstāvēja valsts brīvību pret militārām akcijām un neatkarības pretiniekiem.
20. janvārī plkst. 15.00 Valmierā, pie Barikāžu piemiņas akmens (pie ēkas Rīgas ielā 50), pieminot 1991. gada janvāra notikumus un barikāžu aizstāvjus, ziedus noliks un klātesošos uzrunās Valmieras novada pašvaldības domes priekšsēdētājs Jānis Baiks un Valmieras Valsts ģimnāzijas vēstures skolotāja, Latvijas Skolu muzeju biedrības vadītāja Ineta Amoliņa, savukārt ar muzikālu sveicienu un atmiņu stāstu piedalīsies Armands Trambickis. Pasākuma laikā tiks iedegts barikāžu laika piemiņas ugunskurs.

20. janvāra vakarā, plkst. 19.00, Valmieras Sv. Sīmaņa baznīcā ar koncertprogrammu “Labvakar, Latvija!” viesosies jauktais koris “Maska”.
Nozīmīgu kora repertuāra daļu veido komponistes un vokālās grupas “Latvian Voices” vadītājas Lauras Jēkabsones radītie skaņdarbi, kas veltīti korim “Maska”. Tostarp “Sprediķis Piņķu baznīcā”, kas pirmatskaņots 2022. gada rudenī un veltīts Latvijas brīvības cīnītājiem un pulkedim Jukumam Vācietim, kura mazmazmazbērni dzied korī “Maska”. Starp latviešu komponistu (Jānis Lūsēns, Pēteris Vasks, Ēriks Ešenvalds, Laura Jēkasbsone) skaņdarbiem, kuros caur dzejnieku vārdiem un tautasdziesmām izskan lūgšana par Latviju un mūsu līdzcilvēkiem, koncertprogrammā iekļauti arī divi ārvalstu mūsdienu komponisti – Josu Elberdina (Spānija) “Ave Maria” un ukraiņu komponistes Tetiānas Jašviļi skaņdarbs “Трисвятое” (Lūgšana Svētajai Trīsvienībai), kas veltīts 1945. gadā Japānas pilsētu Hirosimas un Nagasaki atombumbas uzbrukuma upuriem.
Biļetes cena: 5 EUR. Biļetes var iegādāties “Biļešu paradīze” kasēs un elektroniski www.bilesuparadize.lv .

Jauktā kora "Maska" koncerts "Labvakar, Latvija!"
2023-01-20 19:00 - 20:00 | Valmieras Sv. Sīmaņa baznīca
20. janvārī plkst. 19.00 Valmieras Sv. Sīmaņa baznīcā ar koncertprogrammu “Labvakar, Latvija!” viesosies jauktais koris “Maska”.
Jauktais koris “Maska” ir viens no labākajiem Latvijas amatieru koriem. Koris dibināts 2000. gadā un tā izveidotājs, diriģents un mākslinieciskais vadītājs no kora pastāvēšanas pirmās dienas ir Jānis Ozols. Koris “Maska” un diriģents Jānis Ozols ir radoša apvienība ar savu šarmu un stilu, kura unikalitāti raksturo spēja izpildīt ne tikai klasisku kormūziku, bet uzdrīkstēšanās būt atšķirīgiem.
Savā darbības laikā koris guvis augstus sasniegumus un atzinību, pierādot sevi kā mērķtiecīgu un radošu kolektīvu, sniedzot koncertus Latvijā kopā ar labākajiem solistiem un izpildītājiem un piedaloties starptautiskos konkursos (Itālijā, Slovēnijā, Čehijā, Igaunijā, Somijā, Spānijā, Austrālijā, Japānā, Zviedrijā, Beļģijā un citur). 2019. gada augustā MASKA pārstāvēja Latviju konkursā Eurovision Choir 2019 (Gada Eirovīzijas koris) Gēteborgā, Zviedrijā.
Nozīmīgu kora repertuāra daļu veido komponistes un vokālās grupas “Latvian Voices” vadītājas Lauras Jēkabsones radītie skaņdarbi, kas veltīti korim “Maska”. Tostarp “Sprediķis Piņķu baznīcā”, kas pirmatskaņots 2022. gada rudenī un veltīts Latvijas brīvības cīnītājiem un
pulkedim Jukumam Vācietim, kura maz-maz-mazbērni dzied korī “Maska”. Starp latviešu komponistu (Jānis Lūsēns, Pēteris Vasks, Ēriks Ešenvalds, Laura Jēkasbsone) skaņdarbiem, kuros caur dzejnieku vārdiem un tautasdziesmām izskan lūgšana par Latviju un mūsu līdzcilvēkiem, koncertprogrammā iekļauti arī divi ārvalstu mūsdienu komponisti – Josu Elberdina (Spānija) “Ave Maria” un ukraiņu komponistes Tetiānas Jašviļi skaņdarbs “Трисвятое” (Lūgšana Svētajai Trīsvienībai), kas veltīts 1945. gadā Japānas pilsētu Hirosimas
un Nagasaki atombumbas uzbrukuma upuriem.
Ieejas maksa: 5 EUR.

Ričijs Rū Ziemassvētkos
2023-01-21 15:00 - 16:00 | Valmieras Kultūras centra lielā zāle, Rīgas iela 10, Valmiera, Latvija
Jau decembrī iemīļotais bērnu varonis lācēns Ričijs Rū dosies ceļojumā pa Latviju ar jaunu koncertuzvedumu “Ričijs Rū Ziemassvētkos”.
Mežu pārņēmusi liela rosība. Jāgatavojas Ziemassvētkiem! Jātīra māja, jārotā eglīte, jācep piparkūkas, jāmācās dziesmiņas, dzejolīši, jāsaiņo dāvanas un galvenais – viss jā-pa-spēj līdz Ziemassvētkiem! Kādi izaicinājumi un interesanti notikumi piemeklēs meža iemītniekus, kā draugi sapratīs, ka visskaistākie svētki ir tad, kad tiem gatavojas kopā un vai izdosies sagaidīt Ziemassvētku vecīti?
Koncertā būs iespēja dzirdēt gan pavisam jaunas dziesmas, gan jau iemīļotas Ričija Rū melodijas. Dziedāsim visi kopā! Vai jūs jau gaidāt?
Koncertuzvedumā pie mazajiem skatītājiem dosies Lauris Reiniks, Rūta Reinika – Preisa, Edgars Šteins, Beāte Svarinska, Anita Levša, Sofija Timma un Ričards Preiss. Uzvedumā iekļauto dziesmu studijas producents ir Jānis Zvirgzdiņš, ilustrāciju autore Guna Miķelsone, horeogrāfe Beāte Svarinska, tērpu māksliniece Anita Znutiņa, scenogrāfs Egīls Kupčs, režisors Valdis Pavlovskis un producents Jānis Kļaviņš.

Jautrītei Putniņai veltīts jauno pianistu konkurss
2023-01-25 11:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
25.janvārī no plkst. 11.00 Valmieras Kultūras centrā norisināsies pianistei Jautrītei Putniņai veltītais jauno pianistu konkurss. Klausīties konkursa dalībnieku uzstāšanos aicināts ikviens interesents.
Katrs dalībnieks atskaņos trīs skaņdarbus: klasicisma laikmeta izvērstas formas skaņdarbu (vecākās vecumgrupas audzēkņi – klasicisma vai romantisma laikmeta sonātes pirmo daļu), dalībnieka pārstāvētās valsts komponista skaņdarbu un brīvas izvēles skaņdarbu (vecākās vecumgrupas audzēkņi – brīvas izvēles virtuozu skaņdarbu vai virtuozu koncertetīdi).

Filma "Mans laulību projekts"
2023-02-01 18:00 - 19:30 | Kocēnu kultūras nams, Alejas iela 3, Kocēni
1.februārī plkst. 18.00 Kocēnu Kultūras namā tiks demonstrēta Signes Baumanes filma “Mans laulību projekts”.
Animācijas filma pieaugušajiem “Mans laulību projekts” uzdod mūžīgo jautājumu – kas ir mīlestība, kā to atrast un saglabāt. Filma vēsta par jaunas sievietes Zelmas mīlestības meklējumiem, kuros iesaistās arī Mītiskās Sirēnas, mācot tiekties pēc perfektas laulības. Tomēr ideālistiskie priekšstati neizbēgami sabrūk, kad ieslēdzas Bioloģija ar tās hormonu un neironu signāliem, kas iespaido sievietes emocijas un rīcību. Kā atzīmējis kāds kino kritiķis – daži cilvēki visu dzīvi pavada brīnoties, kādēļ tā arī nav izdevies saglabāt attiecības, bet Signe Baumane apņēmusies rast atbildi, un rezultātā tapusi muzikāla un asprātīga animācijas filma, kurā apvienojas gan sena mitoloģija, gan mūsdienīga neirozinātne.
Lomās: Guna Zariņa, Laura Čaupale, Dainis Grūbe, Edgars Samītis, Regīna Razuma, Zane Daudziņa, Indra Burkovska, Kaspars Znotiņš, Ģirts Ķesteris, Ieva Puķe.
Ieeja: 3 EUR. Biļetes pirms pasākuma varēs iegādāties Kocēnu Kultūras namā.

Pašdarbnieku svētki "Kopā roku rokā"
2023-02-04 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
4. februārī plkst. 18.00 Valmieras Kultūras centrā notiks Pašdarbnieku svētki “Kopā roku rokā”. Svētku koncertā piedalīsies visi mākslinieciskās pašdarbības kolektīvi, savukārt no 2. līdz 28. februārim Valmieras Kultūras centra foajē būs aplūkojama Tautas Tēlotājas mākslas studijas un Tautas Lietišķās mākslas studijas “Valmiera” darbu izstāde.
“Būt atkal kopā. Dziesmā, dejā, mūzikā un citās radošās izpausmēs pašdarbnieku otrajās mājās – kultūras centrā. Kopā roku rokā kā latvietībā un tradīcijās, tā aizrautīgās trakulībās un kopā būšanas priekā, atkal tiekoties koncertā ar saviem skatītājiem pēc divu gadu pārtraukuma,” par gaidāmo Pašdarbnieku svētku koncertu saka Valmieras Kultūras centra vadītāja vietniece metodiskajā un amatiermākslas kolektīvu darbā Gita Krūkle.
Koncerta ieejas maksa: 5-8 EUR. Ar Valmieras kultūras karti 1 eiro atlaide no biļetes cenas.
Biļetes: https://www.bilesuparadize.lv/lv/event/125206

Donoru diena Valmierā
2023-02-06 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
Valsts asinsdonoru centrs (VADC) organizēs izbraukumu uz Valmieru, aicinot iedzīvotājus ziedot asinis Valmieras Kultūras centrā, Rīgas iela 10, Valmierā, 6. februārī no plkst. 10.00 līdz 13.00!
Lai ziedotu asinis, līdzi ņem derīgu pasi, eID karti vai jebkuru citu personas apliecinošu dokumentu, kas satur sekojošu informāciju- personas kodu, vārdu, uzvārdu, foto un bankas konta numuru!

Esi 18 – 65 gadus jauns (donori, kuri asins/asins komponentus nodod pirmo reizi līdz 60 gadiem);
Sver ne mazāk par 50 kg;
Dienā pirms asins nodošanas neesi lietojis alkoholu;
Esi paēdis, izgulējies, atpūties, jūties labi;
Esi vesels un pēdējā laikā neesi slimojis;
Pirms tam esi lietojis veselīgu uzturu un daudz šķidruma;
Neesi nodevis asinis vismaz 9 nedēļas, un 12 mēnešu periodā to jau neesi darījis 4 reizes (attiecas uz sievietēm) vai 6 reizes (attiecas uz vīriešiem, pie kam pēc 6. reizes vīriešiem jāievēro 3 mēnešu pārtraukums).

Iesaistoties asinsdonoru kustībā, ir iespēja palīdzēt nelaimē nonākušajiem, kam nepieciešamas asinis.
Plašāku informāciju par to, kā var ziedot asinis un kāpēc tas ir svarīgi, lasiet VADC tīmekļvietnē https://www.vadc.lv/lv

Raimonds Pauls koncertprogrammā "Atkal no jauna"
2023-02-12 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
12. februārī plkst. 16.00 Valmieras Kultūras centrā ar koncertprogrammu “Atkal no jauna” viesosies maestro Raimonds Pauls, soliste Paula Saija un mūziķi Raimonds Macats, Edvīns Ozols un Artis Orubs.
Biļetes: 16-24 EUR. Ar Valmieras kultūras karti 1 EUR atlaide.
Biļetes var iegādāties “Biļešu Paradīze” kasēs un elektroniski: https://www.bilesuparadize.lv/lv/event/124127

Nacionālo bruņoto spēku Štāba orķestra koncerts
2023-02-14 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
2023. gada februārī Latvijas Nacionālo bruņoto spēku Štāba orķestris aicina uz sadraudzības koncertiem “Clarinata”, kuros kopā ar orķestri piedalīsies klarnešu kvartets “Quattro Differente” un Vācijas Bruņoto spēku orķestra (Das Musikkorps der Bundeswehr) klarnešu kvartets. Koncerti notiks 14. februārī plkst. 19.00 Valmieras Kultūras centrā, 15. februārī plkst. 18.30 Daugavpils teātrī, 16. februārī plkst. 19.00 Jelgavas Kultūras namā un 18. februārī plkst. 17.00 Rīgā, Latvijas Nacionālās bibliotēkas Ziedoņa zālē.
“Izaugsme nav iedomājama bez mijiedarbības, it sevišķi profesionālajā jomā. Radošu ideju un pieredzes apmaiņa, jauna repertuāra iepazīšana un dažādu valstu kultūru pārstāvju sadarbība ir īpašs virzītājspēks mākslas jomā. Pagājušajā gadā ar dažādām koncertprogrammām mūsu orķestris ir atzīmējis savu 30. gadadienu. Nolēmām, ka jaunajā koncertprogrammā priekšroka tiks dota mūsu orķestra senākajam kameransamblim un viesiem no Vācijas. Programma būs tembru, krāsu, iespaidu, emociju bagāta un kā jauns impulss nākamajai desmitgadei. Vācijas Bruņoto spēku klarnešu kvarteta un Latvijas Nacionālo bruņoto spēku Štāba orķestra kopkoncerti simbolizē mūziķu vienotību savā arodā, kura pamatā ir viens aicinājums – kopt savas valsts mūzikas kultūras vērtības un popularizēt tās starptautiskajā vidē,” stāsta klarnešu kvarteta “Quattro Differente” mākslinieciskais vadītājs virsseržants Guntars Gedroics.
Koncertu nosaukums “Clarinata” nozīmē klarnešu mūzikas svētkus. Programmai ir izvelēti pozitīvi un uzmundrinoši skaņdarbi klarnešu kvartetam, klarnešu korim un pūšaminstrumentu orķestrim. Vairāki koncertos iekļautie darbi Latvijā skanēs pirmo reizi, savukārt, seržantes Marinas Vidmontes skaņdarbs “Perfektā omā” (In a Perfect Mood) piedzīvos savu pasaules pirmatskaņojumu. Orķestri diriģēs kapteiņleitnants Guntis Kumačevs, klarnetes solo atskaņos virsseržants Guntars Gedroics un štāba virsseržants Kristofs Demeters (Kristof Dömötör).
Vācijas Bruņoto spēku orķestris ir viens no pazīstamākajiem militārajiem orķestriem Vācijā. Orķestris ir pieprasīts arī ārvalstīs. Tas ir viesojies ne tikai daudzviet Eiropā, bet arī Japānā un ASV. Tā galvenais uzdevums ir muzikālā noformējuma nodrošināšana Vācijas
Federatīvo Republiku protokola ceremonijās, uzņemot ārvalstu viesus, kā arī koncertprogrammu veidošana. Par orķestra radošām spējām liecina tā plašā diskogrāfija. Izsmalcināta pūšaminstrumentu mūzika un kvalitatīvi klasisko darbu aranžējumi ieņem tik pat
nozīmīgu vietu koncertu repertuārā kā marši un izklaides mūzika. Orķestra mūziķu sniegumu raksturo augsta precizitāte, pārliecība un azartiskums, kas piepilda ikkatru skaņdarba atskaņoto noti.
Klarnešu kvartets “Quattro Differente” ir senākais Nacionālo bruņoto spēku Štāba orķestra ansamblis, kas cītīgi glabā kamermūzikas tradīcijas. Tas ir dibināts 1999. gadā un savā pastāvēšanas laikā ir piedalījies neskaitāmos pasākumos Latvijā un ārvalstīs. Kvartets ir
nozīmīgs tieši ar savu sniegto ieguldījumu latviešu akadēmiskajā mūzikā. To raksturo nemitīga attīstība un sadarbība ar komponistiem un mūziķiem starptautiskā līmenī. Aizvien jaunu koncertprogrammu veidošana ir ansambļa prioritāte.
Nacionālo bruņoto spēku Štāba orķestris ir dibināts 1992. gada 2. februārī, un tā ir viena no atpazīstamākajām Latvijas armijas vienībām. Sabiedrībā orķestris visbiežāk asociējas ar valstī nozīmīgiem svētkiem un sarīkojumiem. Orķestra darbībā ir apvienotas vairākas funkcijas – ceremonijas, parādes, defilē programmu demonstrējumi, orķestra un kameransambļu koncerti. Pastāvēšanas laikā orķestris ir piedalījies daudzos starptautiskos un pasaulē ievērojamos militārās mūzikas festivālos. Orķestra sniegums ir guvis plašu klausītāju atzinību ārvalstīs, kā arī dzimtajā Latvijā.
Koncerti tiek rīkoti sadarbībā ar Vācijas Bruņoto spēku orķestri, Latvijas Nacionālo bibliotēku, Valmieras Kultūras centru, Jelgavas kultūras namu, Daugavpils teātri un Zemessardzes orķestri.
Turpinot Nacionālo bruņoto spēku Štāba orķestra tradīcijas, ieeja koncertā būs bez maksas, iepriekš saņemot ieejas karti Valmieras Kultūras centra kasē.

Erudīcijas spēle "Zini! Mini! Uzzini!"
2023-02-15 18:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
15. februārī plkst. 18.00 Valmieras Kultūras centrā notiks erudīcijas spēle “Zini! Mini! Uzzini!”. Dalība bez maksas, ar iepriekšēju pieteikšanos v5v.edu.lv/zini .

Shipsea solokoncerts "Siltā gaismā"
2023-02-17 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
17. februārī plkst. 19.00 Valmieras Kultūras centrā izskanēs Shipsea solokoncerts “Siltā gaismā”.
Koncertprogrammā Jānis Šipkēvics apvienojis dziesmas, kas, viņaprāt, atspoguļo mīlestības temperatūras plašo diapazonu – no Raiņa “Meitenes ar ledus acīm” līdz karstai kvēlei. Jaunā lasījumā stīgu kvarteta, klavieru un balsu salikumā izskanēs būtiskākās lappuses no Shipsea daiļrades – “Taviem ceļiem”, “Mežaparks”, kā arī jaunākā albuma “Apgaismo mani” dziesmas – “Tavi viļņi”, “Pie upes”, “Dunka” un “Siltā gaismā”.
Programmā ietvertas arī skaistākās melodijas, ko savulaik radījuši Imants Kalniņš, Keita Buša, Pīters Geibriels.
Biļetes: EUR 18-25. Ar Valmieras kultūras karti 1 EUR atlaide.

Mārča Auziņa solokoncerts
2023-02-23 19:00 - 20:15 | Kocēnu kultūras nams, Alejas iela 3, Kocēni
23. februārī plkst. 19.00 aicinām uz Mārča Auziņa solokoncertu Kocēnu Kultūras namā.
Koncertā skanēs gan paša Mārča radītas kompozīcijas no pirmajiem 3 solo albumiem (“Viens”, “Aizrautība”, “Lielā Plūsma”), gan īpaši radītas aranžijas solo ģitārai no tādiem pasaulē atzītiem māksliniekiem kā Sting, The Beatles, John Lennon, Leonard Cohen, Raimonds Pauls, Imants Kalniņš u.c.
Joprojām nemainīgs ir virtuozā ģitārista Mārča Auziņa koncertu muzikālais koncepts, kura vadlīnija ir solo muzicēšana, kas prasa īpašas ģitārspēles iemaņas – tikai uz viena instrumenta jāspēj panākt veselai grupai raksturīga muzikālā faktūra. Savas prasmes pavisam nesen Mārcis papildinājis prestižajā ģitāristu nometnē Itālijā, Toskānā – “Tuscany Guitar Camp 2022”, kurā no visas Eiropas uzņemti vien 15 dalībnieki.
Solo žanrs kā tāds šobrīd kļūst populārs visā pasaulē, atgriežoties pie klasiskās mūzikas kontekstā 16.g.s. tik populārā kamermūzikas žanra, kurā, ierasto koncertzāļu vietā, muzicēšana notika aristokrātu mājokļos, amatnieku darbnīcās, muižās u.c. tam laikam netradicionālās vietās.

Biļetes cena: 12 EUR. Pasākuma dienā – 15 EUR.
Pasākumu organizē Kocēnu Kultūras nams.

Atbalsta norise "Sirdsgaisma Ukrainai"
2023-02-24 16:00 - 20:00 | Laukums pie Valmieras Kultūras centra, Rīgas iela 10, Valmiera, Latvija
24.februārī apritēs gads kopš Krievijas sāktā kara Ukrainā. Aicinām domās un darbos būt kopā ar Ukrainas tautu, piedaloties atbalsta norisē “Sirdsgaisma Ukrainai” 24. februārī no plkst. 16.00 līdz 20.00 pie Valmieras Kultūras centra. Klausoties ukraiņu mūziku, sildoties pie ugunskura un vērojot projekciju uz Valmieras Kultūras centra fasādes, aicinām kopīgi darināt maskēšanās tīklus, piedalīties ierakumu sveču izgatavošanas darbnīcā, nobaudīt boršču un ziedot sev vēlamā veidā – bērnu sagatavotas nelielas dāvaniņas vai zīmējumi ar īpašu veltījumu kādam bērnam Ukrainā; lietas, kas šobrīd ļoti nepieciešamas Ukrainā; naudas līdzekļi.
“2022. gada 24. februāris–2023. gada 24. februāris. Datums, kas sadalīja ukraiņu dzīvi pirms un pēc tam. Kara gads ir neuzvaramības gads. Drosmes un uzticības gads. Ticības un sāpju gads. Gads, kas parādīja, kas mēs patiesībā esam. Ukraiņi tur savu pozīciju. Katrs ir savā vietā, lai kur viņš atrastos – Ukrainā vai ārzemēs. Mūsu draudzīgo Eiropas un pasaules valstu savlaicīgi sniegtā palīdzības roka dod spēku un pārliecību virzīties uz priekšu, uz uzvaru. Mēs esam kopā! Vienotībā ir spēks! Ukraina bija, ir un būs! Atcerēsimies šo gadu! Godināsim tos, kuri atrodas kaujas laukā! Atnāc 24. februārī!” aicina Oksana Kyryliuk, Ukrainas Mazo pilsētu asociācijas izpilddirektore, kura šobrīd strādā Valmieras novada pašvaldībā.
Ikviens “Sirdsgaisma Ukrainai” norises laikā aicināts iesaistīties ierakumu sveču izgatavošanā darbnīcā Valmieras Kultūras centrā kopā ar Valmieras Jaunatnes centru “Vinda”. Lūdzam līdz 24. februārim uz Valmieras Kultūras centru vai Valmieras Jaunatnes centru “Vinda” aiznest sveces, sveču galus un tīras metāla kārbas, kas noderēs sveču izgatavošanā.
Lūdzam bērnus un jauniešus jau iepriekš sagatavot nelielu dāvaniņu ar īpašu sveicienu, ko saņems bērni Ukrainā, kuri cietuši militāro darbību rezultātā. Pašu zīmēts veltījums, atbalsta vārdi (iesakām tos rakstīt ukraiņu valodā, izmantojot, piemēram, Google Translate programmu), atstarotājs, lukturītis – šāds īpašs Valmieras novada bērnu un jauniešu veltījums iepriecinās un stiprinās bērnus un jauniešus Ukrainā. Lūdzam veltījumu un dāvaniņu ievietot kastītē, lai tas, iesaiņots tieši tā, kā to vēlējies dāvinātājs, nonāktu Ukrainā.
Pie Valmieras Kultūras centra būs iespēja arī atstāt lietas, kas pašlaik ļoti nepieciešamas nosūtīšanai uz Ukrainu:

Ilgtermiņa uzglabāšanas produkti: konservi, makaroni, graudaugi, tēja, kafija, medus, šokolāde, pārtika bērniem u.c.;
Higiēnas preces: šampūni, dušas želejas, zobu pastas, ziepes, autiņi, higiēniskās paketes, mitrās salvetes u.c.;
Enerģijas uzkrāšanas ierīces: lukturīši, LED lampas, lādētāji – akumulatori (Power Banks) u.c.;
Gultasveļa, dvieļi, segas.

Oksana Kyryliuk un Mariia Vasylenko, Ukrainas kara bēgļu koordinatore Valmieras novada pašvaldībā, kopā ar Ingūnu Vilku, Brenguļu sākumskolas pavāri, aicina norises laikā ikvienu nogaršot boršču, kāds tas tiek gatavots Ukrainā, un citus Ukrainas tradicionālos ēdienus. Priecāsimies, ja par maltīti varēsiet ziedot paša izvēlētu summu, ziedojumam nonākot Ukrainas kara bēgļu atbalstam.
Jāpiemin, ka ziedot Ukrainas kara bēgļu atbalstam Valmieras novadā var jebkurā sev ērtā laikā, ziedojumu pārskaitot uz kontu [REDACTED] (saņēmējs: Valmieras Attīstības aģentūra). Ziedojot lūdzam norādīt mērķi “Atbalsts Ukrainas bēgļiem”. Vairāk Valmieras novada tīmekļvietnē valmierasnovads.lv, sadaļā “Atbalsts Ukrainai”.

Dziesmu spēle "Šveiks-toreiz un tagad"
2023-02-25 18:00 - 19:30 | Valmieras Kultūras centrs, Rīgas iela 10, Valmiera, Latvija
Dziesmu spēles “Šveiks – toreiz un tagad” izrādes turpinās
Ar lieliskiem panākumiem šī gada rudenī pie skatītājiem devās producentu kompānijas “Forte Production” veidotais koncertuzvedums “Šveiks – toreiz un tagad”. Ņemot vērā lielo skatītāju interesi, ir nolemts izrādes turpināt arī 2023.gadā. Jau no janvāra Šveiks dosies pie skatītājiem Ventspilī, Valmierā, Jelgavā, Ulbrokā, Rīgā, Aizkrauklē un citās Latvijas vietās. Krietnais kareivis Šveiks ir Latvijā iemīļots čehu tautas varonis, kura ierašanās uz dažādu teātru skatuvēm vienmēr bagātīgi aizdarīta ar dziesmām – ironiskām, priecīgām, skumjām, karavīru humora pilnām. Šveika dziesmas dzīvo vēl ilgi pēc tam, kad izrāde savas skatuves gaitas beigusi – “Mīļā, ķeizars mani karā sauc” vai “Ardievu, meitenes”, tāpat kā citas, sen dzīvo savu dzīvi un tiek gan dziedātas, gan dungotas, gan svilpotas pie pirmās vajadzības, neraugoties uz to radīšanas gadu.

Arī pats Šveiks, pareizāk, tā autors Jaroslavs Hašeks vairs nav nekāds jaunais – tūlīt 140, bet viņa radītais varonis, kā apliecinājums veselajam saprātam un viena cilvēka cīņai pret valsts līmenī paceltu stulbumu un birokrātiju, ar apskaužamu regularitāti nāk pie saviem skatītājiem – arī Latvijā.
Ar dziesmu spēli “Šveiks – toreiz un tagad” daudzās Latvijas pasākumu norises vietās mūžam dzīvais varonis būs atkal klāt! Gan Ivara Vīgnera un Valta Pūces radītām skanīgām dziesmām, gan ar trāpīgiem Jāņa Petera un Pētera Brūvera dziesmu vārdiem skatītājus aizraus lieliskais stāstnieks Valters Krauze, aktieris Rihards Lepers, dziedātājs Mārtiņš Kanters un profesionāla mūziķu grupa Mārča Auziņa vadībā ar dziedātājām, kas nav tikai dziedātājas vien – Intu Gudovsku, Anitu Levšu un Olgu Stupiņu. Izrādēs piedalīsies arī dejotāji Beāte Svarinska un Kristaps Pelēkais. Dziesmu spēles režisors Valdis Pavlovskis un producents Jānis Kļaviņs piedāvā satikties vecajā labajā krodziņā “Pie kausa”, sešos vakarā pēc kara. Īpašā zīme – balta puķe pogas caurumā! Tiksimies! Biļetes “Biļešu paradīzē”.

Izrāde PĀRCELTA! Liepājas Leļļu teātra izrāde "Ucipuci meklē mājas"
2023-03-03 11:00 - 11:45 | Valmieras Kultūras centra lielā zāle, Rīgas iela 10, Valmiera, Latvija
Aktiera slimības dēļ 3. martā plānotā Liepājas Leļļu teātra izrāde “Ucipuci meklē mājas” pārcelta uz 14. aprīli plkst. 11.00. Iegādātās biļetes ir derīgas uz izrādi 14. aprīlī. Atvainojamies par sagādātajām neērtībām!
***
3. martā plkst. 11.00 Valmieras Kultūras centrā norisināsies Liepājas Leļļu teātra izrāde bērniem “Ucipuci meklē mājas”.

Zane Zusta | Ģirta Šoļa skatuves versija
Pasaulē mīlīgākā šausmenīte
Rotaļu pūcīte Ucipuci ģimenes ceļojuma laikā nejauši tiek aizmirsta kādā viesu mājā Itālijā un piedzīvo aizraujošus brīžus, meklējot ceļu mājup pie sava saimnieka – puisēna Kriša. Viņa satiek lielo odu, palīgā nāk arī zirneklis un zaļais muzikants circenis. Tie visi viņai kļūst par neaizstājamiem palīgiem un mīļiem draugiem. Ucipuci izrādē sniedz vērtīgus padomus, ko darīt, ja gadās nozaudēties.
Režisors | ĢIRTS ŠOLIS
Māksliniece | EVIJA TIMMA-NOVIKA
Komponists | MIKUS FRIŠFELDS
Video konsultants | DAINARS ALBUŽIS
Kustību konsultante | KRISTĪNE BRĪNIŅA
Vokālā konsultante | DZINTRA ORBA
Lomās | PĒTERIS LAPIŅŠ, ILZE JURA vai MADARA ENKUZENA
Skaņu operators | KRISTAPS ŽILINSKIS
Gaismu operators | JĀNIS BRAŠS
Izrāde veidota kā bērnus iesaistošs piedzīvojums un ir piemērota skatītājiem sākot no 3 līdz 10 gadu vecumam. Izrādes ilgums 45 minūtes.
Biļešu tirdzniecība Biļešu paradīzes kasēs visā Latvijā, vietnē www.bilesuparadize.lv
Biļetes cena: 5 EUR. Grupām no 10 personām, biļetes cena – 4 EUR. Bērnu grupu pavadošajiem pedagogiem ieeja bez maksas.
Biļete nepieciešama katram apmeklētājam, neatkarīgi no vecuma.

Valmieras un Strenču Mūzikas skolu pūtēju orķestru koncerts
2023-03-03 17:30 - 18:30 | Valmieras Kultūras centra lielā zāle, Rīgas iela 10, Valmiera, Latvija
3. martā plkst. 17.30 Valmieras un Strenču Mūzikas skolu pūtēju orķestru koncerts “Atkal taures sauc…”
Bez maksas

IGO 60 gadu jubilejas koncerts
2023-03-04 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Leģendārais dziedātājs, mūziķis un daudzpusīgais mākslinieks Igo, kura vārds ir kā latviešu mūzikas kvalitātes zīmols, atzīmē savu 60 gadu jubileju, ko nolēmis krāšņi nosvinēt ar koncertiem un izstādēm visā Latvijā.
Igo jubilejā, visi dziedātāja talanta cienītāji tiek ielūgti uz īpašiem jubilejas koncertiem, kur kopā ar Igo uz skatuves kāps gan mūziķi, ar kuriem jubilārs savas karjeras laikā sadarbojies kā arī komponisti, kas rakstījuši dziesmas tieši Igo balsij.
Koncertos skanēs Igo «zelta repertuārs», no grupām “Līvi”, “Remix”, “Liepājas brāļi”, tāpat arī tiks izpildīti fragmenti no Zigmara Liepiņa rokoperas “Lāčplēsis”, operas “Parīzes Dievmātes katedrāle” u.c. darbiem, kas bijuši svarīgi gan Igo, gan Latvijai.
“Šie būs koncerti, kur būs dzirdami skaņdarbi, kurus klausītāji vienmēr grib dzirdēt un gaida, kuri ikvienam raisa emocijas, atmiņas, kuriem var dziedāt līdzi; kompozīcijas, kuras pārdzīvojušas laika pārbaudi un joprojām klausās vairākās paaudzēs.” saka Igo.
Igo ir aktīvs joprojām un tiek radīti skaņdarbi arī pēdējos gados, kuri guvuši lielu popularitāti šodien, līdzās šīm dziesmām, koncertos noteikti skanēs arī agrāk radītie Igo izpildītie hiti, kuru autori ir Raimonds Pauls, Zigmars Liepiņš, Ēriks Ķiģelis, Jānis Strazds, Jānis Lūsēns, Mārtiņš Brauns, Uldis Marhilevičs, Aivars Hermanis, Valts Pūce un arī pats Igo. Programmā iekļautās kompozīcijas – “Brīva diena”, “Vējš sola lapai debesis”, “Redzēj puisis, redzēj meita”, “Nojausma”, “Mālos pelēkos”, “Ieelpots”, “Bet dzīvē viss ir savādāk”, “Nepiesauc, nepasauc mani vēl”, “Kā senā dziesmā”, “Laika dziesmiņa”, “Meitenei kafejnīcā”, “Pilnmēness naktī”, “Zīlīte” u.c. Katrā koncertā repertuārs un īpašo viesu sastāvs būs atšķirīgs.
Koncertos piedalīsies muzikālā grupa Jāņa Strazda vadība.
Pēdējos 10 gadus Igo aktīvi pievērsies arī vizuālajai mākslai. Top grafikas, paša dizainēti priekšmeti un trauku sērijas. Katru gadu Igo darbi redzami izstādēs Latvijā un ārpus tās robežām. Tuvākā gaidāmā izstāde, kurā būs redzama Igo grafika un trauki, būs skatāma Kultūras pilī “Ziemeļblāzma” – šī gada aprīlī un maijā. Paralēli tam Igo attīsta mūzikas un mākslas centru “Ceplis”, kur vada ekskursijas un meistarklases.
Igo dizaina priekšmetus, mūzikas albumus, trauku eksemplārus un grāmatas būs iespēja iegādāties jubilejas koncertu vietās. Pēc koncertiem ikvienam, kurš vēlēsies būs iespēja nofotografēties un saņemt autogrāfu.
